الهوا دايما حوالينا. حوالينا لما بنمشي ونلعب. من ساعة ما اتولدنا والهوا حوالينا. لما نقعد، بيكون حوالينا. لما نروح ننام، الهوا برضه بيكون حوالينا. احنا عايشين في الهوا.
كل الحيوانات والنباتات محتاجة الهوا. الكائنات الحية مش هتقدر تعيش من غير هوا. ممكن نعيش من غير اكل او مية كام يوم، بس مش هنقدر نعيش اكتر من كام دقيقة من غير هوا. احنا بنتنفس الهوا. لما بنمشي او نجري، بنحتاج هوا اكتر. لما بننام، بنحتاج هوا اقل.
احنا عايشين في الهوا، بس مش بنشوفه. بنقدر نحس بيه بس. بنحس بيه لما بيتحرك. الهوا المتحرك بنسميه ريح. ازاي نقدر نخلي الهوا يتحرك؟ في طريقة. امسك كتاب مفتوح في ايدك قدام وشك. اقفله بسرعة! اللي هتحس بيه ده هو الهوا.
احنا نقدر نعيش كام يوم من غير ___.
هوا اكل او مية اكل او هوا هوا او مية